Държавен вестник, бр. 29, 2006 г., стр. 49

Б Р О Й  29
Д Ъ Р Ж А В Е Н   В Е С Т Н И К
С Т Р .  49
6. не по рано от 28 дни след последното за-
реждане в животновъдния обект всички живот-
ни се подлагат на клиничен преглед и от тях се
вземат проби за изследване за наличие на анти-
тела срещу вируса на шапа;
7. следващо зареждане с животни в живот-
новъден обект се осъществява, след като са
изпълнени изискванията по т. 6.
(10) Националната ветеринарномедицинска
служба може да използва сентинелни животни
в животновъдни обекти, които са трудни за
почистване и дезинфекциране, и особено в жи-
вотновъдни обекти с открито отглеждане на
животните. За използването на сентинелни
животни НВМС изготвя подробни разпоредби.
(11) Националната ветеринарномедицинска
служба може да разреши изключения от задъл-
жителните мерки, предвидени в ал. 9, т. 2 и 5,
когато следващото зареждане се осъществява
не по-рано от 3 месеца след последното огнище
в район с радиус 10 km около животновъдния
обект, в който ще се зареждат животни.
Чл. 10. (1) С цел да се гарантира унищожа-
ването на шапния вирус всички операции по
почистването и дезинфекцията се документи-
рат и извършват под официален ветеринарно-
медицински контрол съгласно инструкции от
НВМС, като се използват дезинфекционни сред-
ства и работни концентрации, официално одоб-
рени и регистрирани за пускане на пазара като
ветеринарнохигиенни биоцидни продукти.
(2) Операциите по почистване и дезинфек-
ция, в т.ч. и мерките за борба с вредители се
извършват при задължителен контрол от НВМС
по начин, гарантиращ недопускането на неже-
лани въздействия върху околната среда, като:
1. се използват дезинфектанти, които освен
способността си ефективно да дезинфекцират
притежават и възможно най-малките отрица-
телни въздействия върху околната среда и чо-
вешкото здраве;
2. операциите по почистване и дезинфекция
се извършват:
а) под официален ветеринарен контрол;
б) с дезинфектанти и концентрации, одобре-
ни от НВМС, за да се гарантира унищожаване
на шапния вирус;
в) с дезинфектанти с неизтекъл срок на год-
ност;
г) с дезинфектанти и процедури за дезинфек-
ция, съобразени с естеството на обектите, сгра-
дите, транспортните средства и другите предме-
ти, които предстои да бъдат дезинфекцирани.
(3) Почистващите и дезинфекциращите пре-
парати се използват в условия, при които не се
нарушава тяхната ефикасност и се спазват по-
сочените от производителя параметри (наляга-
не, температура, време за контакт), с оглед на
това активността на дезинфекционното средст-
во да не бъде нарушавана при взаимодействие
с други субстанции.
(4) Независимо от използвания дезинфектант
задължително се спазват следните правила:
1. основно и пълно се накисват и напояват с
дезинфектант постелята, оборските остатъци и
фекалиите;
2. всички повърхности, които е възможно да
са контаминирани—земя, подове, рампи, пери-
ла и стени, се измиват и почистват след отстра-
няване и разглобяване, ако това е възможно, на
оборудване и инсталации, които в противен
случай могат да нарушат или попречат на ефек-
тивността от процедурите за почистване и де-
зинфекциране;
3. последващо се извършва по-нататъшно
прилагане на дезинфектанта за осигуряване на
минимално време на контакт, както е посочено
в препоръките на производителя;
4. използваната за почистването вода се от-
странява по такъв начин, че да се избегне поя-
вата на риск от разпространение на шапния
вирус и да се осигури съответствие с препоръ-
ките на официалния ветеринарен лекар;
5. при измиване чрез течности, прилагани
под налягане, и след дезинфекциране се осигу-
ряват условия за недопускане на повторно кон-
таминиране на вече почистени или дезинфек-
цирани части;
6. процедурите по т. 1—5 включват и изми-
ването, дезинфекцирането или унищожаването
на оборудване, инсталации, предмети или от-
делни боксове или преградни стени;
7. почистващите и дезинфекциращите опе-
рации се документират в регистъра на живот-
новъдния обект, а когато се касае за превозни
средства—се отбелязват в дневник; когато за
тях се изисква наличие на официално одобре-
ние, изпълнението им се удостоверява с подпи-
са на контролиращия операциите официален ве-
теринарен лекар.
(5) Националната ветеринарномедицинска
служба изготвя специални разпоредби за почист-
ване и дезинфекциране на заразени животно-
въдни обекти относно:
1. извършване на предварително почиства-
не и дезинфекция, като се спазват следните
изисквания:
а) по време на умъртвяването на животните
се вземат всички необходими мерки за избягва-
не и недопускане или за свеждане до минимум
на разпръскването на шапен вирус; това включва
инсталирането на временно дезинфекциращо
оборудване, наличие на защитно облекло, ду-
шове, обеззаразяване на използваното оборуд-
ване, инструменти и съоръжения, както и пре-
късване на електрозахранването на вентилаци-
онната уредба;
б) труповете на умъртвените животни се
третират с дезинфектант и се отстраняват от
животновъдния обект за преработка и унищо-
жаване чрез използване на покрити и непозво-
ляващи течове контейнери или съдове;